stanford-oval/wikipedia huggingface dataset:
X (סרט, 2022)
עלילה

בשנת 1979, שחקנית הקולנוע הפורנוגרפי השאפתנית מקסין מינקס יוצאת למסע בטקסס עם בן זוגה ומפיקהּ, ויין, עמיתיהם השחקנים, בובי-לין וג'קסון הול, והבמאי אר. ג'יי. ובת זוגו, לוריין, על מנת לצלם סרט וידאו ביתי למבוגרים.
בעוד בובי-לין וג'קסון פותחים ברומן, לוריין לא מתרשמת מתוכן הסרט ומניסיונותיו של אר. ג'יי. לגרום לו להיראות כמו סרט קולנוע רציני. החבורה מגיעה לחווה של הווארד ופרל, זוג קשישים שבבית ההארחה שברשותם הקבוצה מתכננת לצלם את הסרט. בעוד הווארד נוהג בטמפרמנטליות כלפי הקבוצה, פרל עוקבת בשקט אחר מקסין. כשהצילומים מתחילים ללא ידיעתו של הווארד, מקסין מוזמנת לביתם של בני הזוג על ידי פרל, שם השתיים מנהלות שיחה. פרל מקוננת בפני מקסין על גילה, ומביעה את קנאתה ביופייה. מאוחר יותר, פרל צופה במקסין מקיימת יחסי מין עם ג'קסון ומתעוררת מינית. פרל מתחננת בפני הווארד לקיים איתה יחסי מין, אך הוא מסרב בטענה שלבו חלש מדי.
הלילה יורד וצוות הצילום שוהה בבית ההארחה שלהם. לוריין, שלהוטה להשיל את המוניטין שלה כשמרנית ומסתקרנת מהסרט, מבקשת להשתתף בצילומים. למורת רוחו, אר. ג'יי. מסכים לצלם סצנה בין לוריין וג'קסון, אך כועס על חוסר נאמנותה אליו ומנסה להסתלק בזמן שהאחרים ישנים. עם זאת, אר. ג'יי. נתפס על ידי פרל, אשר מנסה לפתות אותו; כשהוא דוחה אותה, היא דוקרת אותו למוות. למחרת, לוריין וויין מבחינים שאר. ג'יי. נעדר ויוצאים לחפש אותו. במהלך החיפושים, ויין נהרג עם קלשון באסם על ידי פרל. לוריין מוזמנת לביתם של בני הזוג על ידי הווארד שטוען שפרל נעדרת, ומבקש מלוריין להביא פנס מהמרתף בשביל לעזור לו לחפש אותה. כשהיא עושה זאת, לוריין מגלה את גופתו הנרקבת של גבר נעדר ומנסה לברוח, אך מגלה שהיא ננעלה בפנים.
הווארד ניגש לבית ההארחה ומבקש מג'קסון לעזור לו לאתר את פרל. ג'קסון מוצא מכונית שקועה באגם לפני שהווארד יורה בו למוות, ומגלה עצמו כשותף לנטיותיה האלימות של פרל. בינתיים, פרל נכנסת לבית ההארחה ולמיטתה של מקסין בעודה עירומה. מקסין מתעוררת וצורחת, כאשר בובי-לין רואה את פרל בורחת מהבית. בבית החווה, לוריין משתמשת בגרזן כדי לפרוץ את דלת המרתף, אך הווארד מכה אותה, שובר את אצבעה ומכריח אותה לחזור פנימה. בינתיים, בובי-לין עוקבת אחר פרל החוצה אל האגם הסמוך. פרל מאשימה בכעס את בובי-לין בהיותה זונה לפני שדוחפת אותה אל האגם, שם היא נטרפת על ידי תנין.
מקסין רואה את פרל והאוורד חוזרים לבית ההארחה ומתחבאת מתחת למיטה. בעוד הזוג דן ברציחותיו לפני קיום יחסי מין, מקסין מצליחה לזחול החוצה ובורחת אל הטנדר של הצוות, שם היא מוצאת את גופתו של אר. ג'יי. ואת המפתחות החסרים. חמושה באקדח מתא הכפפות של הטנדר, מקסין נכנסת לבית החווה ומשחררת את לוריין, שמאשימה בכעס את מקסין במה שקרה. בעודה נמלטת החוצה, לוריין נורית אנושות על ידי הווארד. בעוד הווארד ופרל מתחילים להזיז את הגופות, מתוך כוונה לביים פלישה ביתית, לוריין הגוססת מבהילה את הווארד, שחוטף התקף לב ומת. מקסין משיגה את המפתחות לטנדר של הווארד ופרל, ומנסה לירות בפרל, אך מגלה שהאקדח אינו טעון. פרל מנסה לירות במקסין, אך ההדף מהרובה שובר את מותנה.
בעוד פרל שוכבת פצועה, היא מתחננת בפני מקסין לעזרה. מקסין מסרבת ובעוד פרל נוגעת בה, מקסין דורסת אותה עם הטנדר, ומוחצת את ראשה בעודה נמלטת מהחווה. למחרת בבוקר, המשטרה מגיעה לבית על מנת להוציא את הגופות. מתגלה כי מקסין היא בתו של מטיף נוצרי שמרן, שנאומיו הושמעו תדיר בטלוויזיה של פרל והווארד. השוטרים מגלים את המצלמה של אר. ג'יי., ומתחילים לשער מה היא מכילה.
צוות השחקנים והדמויות

מיה גות' – מקסין מינקס / פרל
ג'נה אורטגה – לוריין
מרטין הנדרסון – ויין גילרוי
סקוט מסקאדי – ג'קסון הול
בריטני סנואו – בובי-לין
אוון קמפבל – אר. ג'יי. ניקולס
סטיבן אור – הווארד
ג'יימס גיילין – השריף דנטלר
תמות והשפעות

נייט רוסקו מהמגזין "פנגוריה", כתב במאמר כי הסרט מדגים תפיסה מודרנית של תת-ז'אנר האימה הפסיכו-בידי (אנ'), במסגרתו נשים מזדקנות או מבוגרות מופיעות כדמויות גרוטסקיות ואלימות. רוסקו ציין בנוסף כי התמות העיקרית סביבם נסוב הסרט הוא תמת ההזדקנות, הנעורים וגעגועים לעבר. "כשהוא לוקח את השראתו מהגומחות המפוקפקות ביותר של אמנות וניצול, היחס בין יופי, הזדקנות וערך עצמי נוזל בצורה בולטת ביותר דרך הארכיטקטורה של X". רוסקו אף העיר כי הסרט מציג את האנטגוניסטית שלו – פרל הרצחנית – באופן סימפתי, וכתב שלרגעים "אי אפשר שלא להצטער עמוקות עבור הדמות הטרגית הזו."
בביקורותיהם, פרשנים רבים העירו כי הסרט כולל מחוות רבות לסרט "המנסרים מטקסס" משנת 1974. בין סרטים אחרים שצוטטו על ידי המבקרים כבעלי השפעה על הסרט, נכללים "פסיכו" (1960), "הארדקור" (1979), "הניצוץ", "אליגטור" (שניהם 1980), ו"לילות בוגי" (1997). ריצ'רד רופר אף העיר כי הסרט מכיל גם "הדים" לסרטים פורנוגרפיים כמו "סרט כחול" (1969) ו"דבי עושה את דאלאס" (1978).
הפקה

בנובמבר 2020, הוכרז כי חברת "A24" תהיה אמונה על הפקת סרט אימה בשם "X", אותו יביים טי וסט, ובו יככבו מיה גות', סקוט מסקאדי וג'נה אורטגה. בפברואר 2021, נמסר כי בריטני סנואו לוהקה לצוות השחקנים.
הפקה > צילומים

צילומי הסרט התקיימו מ-16 בפברואר עד 16 במרץ 2021, באי הצפוני של ניו זילנד.
מספר סצנות צולמו בעיר ואנגנואי ובסביבותיה. צילומי הסרט בעיקר בחווה במאחז פורדל, שם נבנה אסם גדול עבור הצילומים. בנוסף, צילומי התקיימו גם ליד העיירה בולס ברנגיטיקי, שם נעשה שימוש בבית עירייה ישן.
הפצה

הסרט עלה לאקרנים בבכורה עולמית בפסטיבל "South by Southwest" ‏(SXSW) ב-13 במרץ 2022, ועלה לאקרנים בארצות הברית ב-18 במרץ 2022, תחת הפצתם של "A24".
הפצה > מדיה ביתית

הסרט יצא לשוק בפורמטי בלו ריי ו-DVD ב-24 במאי 2022, תחת הפצתה של "Lionsgate Home Entertainment".
ביקורות > בקופות

בארצות הברית ובקנדה, הסרט התעתד להכניס 2–5 מיליון דולר בסוף השבוע הפותח שלו. בסופו של דבר הסרט הרוויח 4.3 מיליון דולר מ-2,865 בתי קולנוע בסוף השבוע הפותח שלו, וסיים במקום הרביעי. הניתוח הדמוגרפי הראה כי גברים היוו 55% מהקהל במהלך פתיחתו, כאשר אלו בטווח הגילאים 18–34 היוו 73% ממכירת הכרטיסים. הניתוח האתני של הקהל הראה כי 50% מתוכו היו לבנים, 22% היספנים ולטינו אמריקאים, 12% אפרו אמריקאים ו-16% אסייתים או בני גזע אחר. הסרט הרוויח 2.2 מיליון דולר בסוף השבוע השני שלו, ומיליון דולר בשבוע השלישי.
ביקורות > תגובת הקהל

באתר הביקורות "Rotten Tomatoes" הסרט דירוג אישור של 96% על סמך 174 ביקורות, עם דירוג ממוצע של 7.8/10. קונצנזוס הביקורתי כתב כי ”כספין חדש על נוסחת הסלאשר הקלאסית, 'X' מסמן את המקום שבו טי וסט חוזר בצורה מהדהדת לשורשי האימה שלו.” באתר הביקורות המשוקללות "Metacritic", הסרט זכה לציון של 79/100 על סמך 31 ביקורות, דבר המצביע על "ביקורות חיוביות לרוב". צופים שנשאלו על ידי חברת הסקרים "PostTrak" העניקו לסרט ציון חיובי של 68%, כאשר 45% מתוכם אמרו שהם בהחלט ימליצו עליו.
סרט פריקוול

במרץ 2022, נחשף כי סרט פריקוול צולם בשיטת גב-אל-גב בסתר יחד עם הסרט הראשון. הסרט נכתב ובוים על ידי טי וסט, וצילומיו התקיימו בניו זילנד, ולאחר ההודעה הרשמית שהודיעה על הפקתו, כבר היה בשלב הפוסט-פרודקשן. עוד נמסר כי לסרט שבה גות' בדמותה של פרל הצעירה. הסרט הופק על ידי "A24", ועל הפקתו היו אמונים ג'ייקוב ג'אפקה, האריסון קרייס וקווין טורן, וסט, גות', מסקאדי וסם לוינסון.
הערות שוליים

↑  Roscoe, Nate (March 23, 2022). "X Marks the THOT (That Hag Over There)". Fangoria. Archived from the original on April 6, 2022.
↑  Gleiberman, Owen (March 14, 2022). "'X' Review: '70s Horror Meets '70s Porn in the Rare 'Chain Saw' Homage That Earns Its Fear". Variety. Retrieved April 6, 2022.
↑  Samarov, Dmitry (March 18, 2022). "X". Chicago Reader. Retrieved April 6, 2022.
↑  Roeper, Richard (March 17, 2022). "'X' marks a smart, inventive take on gory horror and old-school porn". Chicago Sun-Times. Retrieved April 6, 2022.
↑  Kroll, Justin (November 2, 2020). "Ti West's New Horror Pic X Taps Mia Goth, Scott Mescudi And Jenna Ortega To Star". Deadline Hollywood. Retrieved April 6, 2022.
↑  Kit, Borys (February 18, 2021). "Brittany Snow Joins Kid Cudi, Jenna Ortega in Ti West Horror Thriller X (Exclusive)". The Hollywood Reporter. Retrieved April 6, 2022.
↑  Brooks, Emily; McConnell, Glenn (February 2, 2021). "Rapper Kid Cudi is in New Zealand to shoot a film - and possibly tour". Stuff.co.nz. Retrieved April 6, 2022.
↑  "Film and TV Projects Going Into Production – X". Variety Insight. Archived from the original on May 6, 2021. Retrieved April 6, 2022.
↑  Griffiths, Ethan. "Filming for Kid Cudi, Jenna Ortega movie X under way in Whanganui". NZ Herald.
↑  Griffiths, Ethan. "Ohakea Hall and Whanganui's Cobham Bridge star in Kid Cudi, Jenna Ortega film". NZ Herald.
↑  D'Alessandro, Anthony (February 2, 2022). "SXSW's Lineup For Return To In-Person Festival Includes Movies With Sandra Bullock, Nicolas Cage, Pete Davidson, Rose Byrne & More". Deadline. Retrieved February 5, 2022.
↑  Peikert, Mark (January 12, 2022). "X Trailer: Mia Goth Stars in Ti West's A24 Horror Movie About a '70s Porn Shoot". IndieWire. Retrieved January 12, 2022.
↑  Squires, John (March 29, 2022). "Ti West and A24's 'X' Slashing onto Blu-ray in May!". Bloody Disgusting. Retrieved April 6, 2022.
↑  Robbins, Shawn (March 16, 2022). "Weekend Box Office Forecast: The Batman Eyes Third #1 Frame as Jujutsu Kaisen 0: The Movie, The Outfit, Umma, and X Debut". Boxoffice Pro. Retrieved April 6, 2022.
↑  "Domestic 2022 Weekend 11". Box Office Mojo. Retrieved April 5, 2022.
1 2  D'Alessandro, Anthony (March 20, 2022). "The Batman Hitting $300M+ Today, Crunchyroll Anime Pic Jujutsu Kaisen 0 Solid With $17M+ – Sunday AM Update". Deadline Hollywood. Retrieved April 6, 2022.
↑  "Domestic 2022 Weekend 12". Box Office Mojo. Retrieved April 5, 2022.
↑  "Domestic 2022 Weekend 13". Box Office Mojo. Retrieved April 5, 2022.
↑  "X (2022)". Rotten Tomatoes. Fandango Media. Retrieved April 6, 2022.
↑  "X (2022) Reviews". Metacritic. Red Ventures. Retrieved April 6, 2022.
↑  Fleming Jr., Mike (March 14, 2022). "A24's X Has Shot A Prequel, Ti West Reveals At Pic's SXSW Premiere". Deadline Hollywood. Retrieved April 6, 2022.
אורה (הונגריה)

| --- | --- |
סמל אורהסמל אורה
 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת צ'נגר
 שטח:  32.34 קמ"ר
 אוכלוסייה:  ‏
  ‑ בכפר:  599 (1 בינואר 2020)
 קואורדינטות:  47°49′00″N 22°37′00″E﻿ / ﻿47.816666666667°N 22.616666666667°E﻿ / 47.816666666667; 22.616666666667 
 אזור זמן:  UTC +1
 http://urakozseg.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אורה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אורה  he tabBackground:;tabBorder:#aaa;defaultTab:0;
 
אורה (בהונגרית: Ura) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית אורה קטנה עם השנים. כך, בשנת 1990 היו בכפר 715 תושבים ובשנת 2020 רק 599 תושבים.
הכפר ואזורו מיושבים לסירוגין מאז המאה ה-14 ובמקום קיימת כנסייה שנבנתה בשנת 1902.
יהודי אורה

יהודים מעטים חיו באורה במאה ה-18 ובמאה ה-19 והחל משנת 1885 היו היהודים תחת הקהילה היהודית בצ'נגר. רוב תושבי הכפר נרצחו בשואת יהודי הונגריה
| שנה | מספר היהודים בכפר | כלל האוכלוסייה |
| --- | --- | --- |
| 1880 | 9 | 243 |
| 1910 | 87 |  |
| 1920 | 67 |  |
| 1930 | 48 |  |
| 1941 | 41 | 1,325 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי אורה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת צ'נגר |
| --- | --- | --- |
| יישובים | צ'נגר • צ'נגרשימה • צ'נגראויפלו • קומלודטוטפלו • פאטיוד • פורצ'למה • סמושאנגיאלוש • סמושבץ' • סמושטטארפלווה • טיוקוד • אורה |  |
אופיום להמונים

זוג תיירים תחת פסל של מרקס, 1985
אופיום להמונים (בגרמנית: Opium des Volkes) הוא מטבע לשון השאוב מהציטטה המפורסמת של קרל מרקס: "הדת [...] היא האופיום של ההמונים", ומופיעה בחיבורו "לביקורת פילוסופיית המשפט של הגל".
מופעים מוקדמים של הביטוי

השימוש בדימוי האופיום בהשאלה בהקשרים שונים נמצא במספר כתבים קודמים לחיבורו של מרקס. בין היתר, ב-"Juliette" של המרקיז דה סאד (1797), ב-"Blüthenstaub" של נובאליס (1798). בגרסה המוכרת יותר מופיע ביטוי זה בתחילת שנות הארבעים של המאה התשע-עשרה, בכתביהם של שלושה סוציאליסטים גרמנים ממוצא יהודי.
הראשון שבהם הוא המשורר והסופר הגרמני היינריך היינה. ביצירתו הידועה "על לודוויג ברנה" (1840), מטיח היינה ביקורת קשה על המהפכן היהודי שהמיר את דתו לנצרות ולבסוף אף בחר להפוך קתולי. "איך ייתכן הדבר?" שברנה נעשה בסופו של דבר קתולי שואל היינה: האם ייתכן כי "נמלט לחיקה של הכנסייה הרומית כדי להמם את ראשו הדואב על ידי צלילי העוגב וצלצול הפעמונים? אכן כן", הוא משיב. מיד לאחר מכן מחווה היינה את דעתו על סוד קסמה של הכנסייה הקתולית בעיני ההמונים המיואשים ועל אופייה של הנחמה שהיא מציעה עבורם. "הקתוליות היא הפרח המקסים-המחריד של תורת הייאוש, שהתפשטותה המהירה בעולם אינה נראית עוד פלא גדול, בהתחשב במצב המבעית-המביך, שבו נמק כל העולם הרומי". היינה מסביר כי בריחתו של "ההמון הגדול" מ"עריצות הקיסרים" אל חיקה של "הדת הנצרנית", נובעת אם כן משתי סיבות מרכזיות: הרצון "להמרות את פי המענים של המטריאליזם השולט" והצורך האנושי הבסיסי "להיפטר בבת-אחת מסבל החיים". לפי היינה, הפניה אל הדת היא אם-כן, דבר טבעי עבור ההמונים המדוכאים שאינם רואים כל מזור לסבלם בעולם-הזה ועל-כן מוצאים נחמה פעוטה באשליה שמספקת להם הדת על הגאולה המצפה להם בעולם-הבא:
בשביל בני אדם, שלאדמה אין מה להציע להם, המציאו את השמים... הידד להמצאה הזאת! ברוכה היא הדת, שטפטפה למין האנושי המתענה כמה טיפות הרדמה מתוקות לתוך הגביע המר, אופיום רוחני, כמה טיפות אהבה, תקווה ואמונה!
שלוש שנים מאוחר יותר, בשנת 1843, פרסם ההוגה הסוציאליסט משה הס, מאמר בשם: "החירות האחת והיחידה!". באותו מאמר מותח הס ביקורת קשה על הפילוסופיה הגרמנית ומקומה של הדת בחיי המדינה המודרנית. כיוצא בזאת הוא לוקח את הדימוי של היינה ומעניק לו תוכן סוציאליסטי מובהק. הס אמנם מכיר ביתרונה של הדת כסם המכהה את הכאב הנורא שנגרם על ידי השעבוד, אותו הוא מוצא כרעה החולה של האנושות. אך יתרון זה הוא בעיניו גם החיסרון הגדול של הדת. לדבריו האמונה הדתית במציאות שאינה בנמצא וההתכחשות למציאות הקיימת, אמנם גואלת את האדם באופן פסיבי, אבל באותו הזמן היא מונעת ממנו מלהכיר את מצבו האמיתי ואינה מאפשרת לכל רגש ממשי של חירות לצמוח בקרבו, ובכך למעשה היא מדכאת כל אפשרות להתקומם כנגד הרעות-החולות של האנושות. או בלשונו של הס עצמו:
אכן, הדת יכולה להפוך את ההכרה הנוראה של השעבוד לנסבלת, על-ידי-כך שהיא מרוממת  אותה ההכרה, עד שהיא נעשית למוסר-כליות שבו חדל הכאב ו[כך] נעלמת כל תגובה נגד הרעות-החולות – ממש כפי שמורפיום משרת היטב חולים במחלות  כואבות. [לשון אחר] האמונה במציאות לא-ממשית[, מזה,] ובחוסר הממשות של המציאות הקיימת[, מזה,] עשויה בהחלט להביא [את האדם/העם] לחוסר-הכרה בהמי, ולגרום [לו] להתפרצות רגשות מאושרים, ועל-ידי-כך לגאול את הסובל [מן הכאב הנורא שבו הוא שרוי, אבל אך ורק] באופן פאסיבי. לעומת זאת, היא (כלומר, האמונה הדתית), אינה מסוגלת להעניק לו [לאדם/ לעם החולה] את האנרגיה הפעילה, את כוח הגברא ואת הביטחון להתקומם כנגד מזלו-הרע ולשחרר עצמו מן הרעות החולות [של המציאות המדכאת].
Hess Moses, 'Die Eine und ganze Freiheit!', 1843
מסקנתו הקשה של הס לגבי הדת תמצא מהר מאוד את ביטויה המפורסם, במאמר שפרסם כמה חודשים לאחר מכן, שותפו וידידו של הס באותה העת - קרל מרקס.
הציטטה של מרקס

קרל מרקס השתמש במטבע הלשון כפולמוס נגד הדת. דבריו לקוחים מחיבור שפרסם בשנת 1844 בכתב עת אשר היה בבעלותו בפריז. את החיבור כתב מרקס כהקדמה לחיבור בשם "לביקורת פילוסופיית המשפט של הגל" (בגרמנית: Zur Kritik der Hegelschen Rechtsphilosophie), שנכתב ב-1843 אך ראה אור רק לאחר מותו.
מרקס ראה בדת מופע של דיכוי רוח האדם, אשר יעלם עם התפתחות התרבות האנושית. הדת הייתה בעיניו מכשיר נוסף של המעמד המשעבד במשך הדורות את העובדים, ובתקופתו כלי אחד מרבים לניצול מעמד הפועלים בידי בורגנים ושוחרי הקפיטליזם לשיטתו, הדת עלולה להרדים את העובדים והמנוצלים מלהאבק לשינוי מצבם, אם הם יראו במצבם גזרת האל.
יסודה של הביקורת כנגד הדת הוא: האדם יוצר את הדת, הדת לא יוצרת את האדם. הדת היא, אכן, המודעות העצמית והתפיסה העצמית של אדם שעדיין לא ניצח עבור עצמו, או שכבר הפסיד את עצמו שוב. אך האדם אינו ישות אבסטרקטית המשתופפת מחוץ לעולם. האדם הוא עולמו של האדם - מדינה, חברה. מדינה זו וחברה זו מייצרות את הדת, שהיא תודעה מהופכת של העולם, משום שהן בעצמן עולם מהופך. הדת היא התאוריה הכללית של העולם הזה, המצאי האנציקלופדי שלו, ההיגיון שלו בצורתו העממית, המגננה הרוחנית על כבודו, התלהבותו, עיצומו המוסרי, משלימתו החגיגית ובסיס הנחמה וההצדקה האוניברסלי שלו. היא המימוש הדמיוני למהות האנושית, משום שהמהות האנושית לא רכשה שום מציאות אמיתית. אי לכך, המאבק נגד הדת הוא באופן עקיף המאבק נגד אותו עולם שניחוחו הרוחני הוא הדת.
הסבל הדתי הוא בו זמנית הבעה של הסבל האמיתי יחד עם מחאה נגד הסבל האמיתי. הדת היא אנחתו של יצור מדוכא, לבו של עולם חסר לב, כפי שהיא נשמתם של תנאים חסרי נשמה.

היא האופיום של ההמונים.
ביטול הדת בתור אשליית האושר של העם הוא הדרישה לאושרם האמיתי. לקרוא להם לוותר על אשליותיהם בנוגע למצבם פירושו לקרוא להם לוותר על מצב שמצריך אשליות. הביקורת נגד הדת היא לפיכך, בבסיסה, הביקורת כנגד אותו עמק הבכא עבורו הדת היא ההילה.
הביקורת קטפה את הפרחים הדמיוניים שעל השרשרת לא כדי שהאדם ימשיך לשאת את אותה שרשרת מחוּסָר דמיון או נחמה, אלא כדי שישליך את השרשרת ויקטוף את הפרחים האמיתיים.
מופעים מאוחרים של הביטוי

השימוש במטבע הלשון נפוץ במאה ה-20 ככלי להעברת ביקורת על מגמות ותהליכים חברתיים, השקפות עולם ועוד נושאים רבים ושונים.
במקרים רבים, הפאראפרזות עוסקות בנושאים הקשורים לפילוסופיה המרקסיסטית ולמלחמת המעמדות.
להלן מספר דוגמאות ראויות לציון:
ציטטה נודעת של סר וולטר ג'יימס, פרמייר אוסטרליה המערבית בתחילת המאה ה-20, היא: "הניצחון הוא האופיום של מעמד הביניים".
בשנת 1944, הסופר הבריטי אוולין וו פרסם ביקורת לספר "Faith, Reason and Civilization" של הארולד לאסקי, בשבועון הקתולי הלונדוני "The Tablet", תחת הכותרת: "מרקסיזם, האופיום של ההמונים".
מחברת הרומנים האוסטרלית כריסטינה סטיד (Christina Stead) כתבה בספרה משנת 1946, "Letty Fox: Her Luck": "ראדיקליזם הוא האופיום של מעמד הביניים".
בספרו האירוטי "Memoirs of Hecate County", שנכתב בשנת 1946 אך נאסר לפרסום בארצות הברית עד 1959 בשל אופיו המיני המפורש, כתב אדמונד וילסון: "מרקסיזם הוא האופיום של האינטלקטואלים".
בשנת 1955 פרסם הפילוסוף הצרפתי רמון ארון ספר בשם "L'Opium des intellectuels" ("האופיום של האינטלקטואלים").
הסופר והפילוסוף הצ'כי מילן קונדרה כתב בספרו משנת 1967, "הבדיחה": "האופטימיזם הוא האופיום של ההמונים".
בסרט האמריקאי "!O Lucky Man", משנת 1973, מופיעה כתובת גרפיטי ובה כתוב: "המהפכה היא האופיום של האינטלקטואלים".
הסופר הניגרי צ'ינואה אצ'בה כתב בספרו משנת 1987, "קני הנמלים של הסוואנה" (Anthills of the Savannah): "צדקה [...] היא האופיום של בעלי זכויות היתר".
ראו גם

מרקסיזם
אתאיזם
סוציולוגיה של הדת
אלוהים מת
הערות שוליים

↑  Philosophische und Sozialistische Schriften: 1837-1850,
Berlin, 1961, S. 226-230.
↑  בכתב עת זה פרסם מרקס באותה שנה גם את חיבורו "לשאלת היהודים"
↑  בשפת המקור: "Getting on is the opium of the middle classes"
↑  בשפת המקור: "Marxism, the Opiate of the People"
↑  בשפת המקור: "Radicalism is the opium of the middle class"
↑  בשפת המקור: "REVOLUTION IS THE OPIUM OF THE INTELLECTUALS"
↑  בשפת המקור: "Charity (...) is the opium of the privileged"
אומלאוט

אוּמְלַאוּט (הוגים כ־um-laut) הוא סימן דיאקריטי באלפבית הלטיני. האומלאוט הוא תוספת שתי נקודות במאוזן מעל אחת מהאותיות o,u,a כדי להורות על שינוי הגייתה. אומלאוט משמש כיום בשפות: גרמנית, שוודית, איסלנדית, פינית, הונגרית, טורקית, ספרדית, רוסית ועוד.
Ä ä
Ë ë
Ï ï
Ö ö
Ü ü
Ÿ ÿ
מקור המילה בגרמנית (um פירושו "סביב", Laut פירושו "צליל", בהשאלה – שינוי צליל), בהתייחסות לנקודתיים שוכבות (צֵירֵי עִלִּי) מעל האות (¨). מכאן התרחבה ההתייחסות גם לסימני הגייה אחרים ולשפות אחרות. צירי עילי הוא החלופה העברית למונח הלועזי, שנקבעה על ידי האקדמיה ללשון העברית.
הסימן אומלאוט נראה זהה בצורתו לסימן טְרֶמַה (Tréma, Diaeresis) המשמש ביוונית, בצרפתית, בהולנדית ובשפות נוספות, אולם תפקידו של כל אחד מהסימנים שונה, והתפוצה שלהם שונה. הסימן "טרמה" מורה על חציצה בין שתי תנועות סמוכות ועל הגייתן לפי אופן ההיגוי המקורי למרות הסמיכות לאותיות אחרות, ולא על שינוי בהגיית התנועה. הסימן טרמה, בשונה מהאומלאוט, יכול להופיע מעל כל אות המייצגת תנועה (האותיות a, e, i, o, u) ובנוסף מעל אות העיצור y. סימן האומלאוט יכול להופיע גם מעל W (הוא נראה כך: Ẅẅ) בתנאים מסוימים ונדירים למדי בשפות הסקנדינביות (שוודית ונורווגית בעיקר), ותפקידו שם הוא הפיכת ההגייה של האות W (שבשפות הסקנדינביות נהגית כמו האות V באנגלית) להגיית ו"ו עיצורית (כמו W באנגלית).
סימן אומלאוט בשמה של ישראל בהולנדית, כפי שמקובל בשפה הצרפתית. תפקיד האומלאוט בצרפתית הוא הפרדת שתי תנועות רצופות זו מזו.
אותיות האומלאוט בגרמנית > Ä, ä

Ä נהגית כתנועת [e] או ליתר-דיוק [ɛ], ומתועתקת לעברית כצירה או סגול.
דוגמאות: Mädchen (מֵדְשן – בחורה, עלמה), או Hebräisch (הֵבְּרֵאִיש – עברית).

הצירוף äu נהגה ומתועתק כ־אוֹי (בדומה לצירוף eu). לדוגמה במילה Bäume (בּוֹימֵה, עצים).
אותיות האומלאוט בגרמנית > Ö, ö

Ö נהגית ברוב השפות כתנועת [e] אבל בשפתיים מעוגלות, כלומר [œ] (אנ') או לחלופין [ø] (אנ') – יש הבדל בהגייתה של האות בין השפות השונות.
לעברית האות מתועתקת בדרך־כלל כצירה או סגול גם כן, למשל בשם של הפוליטיקאי האוסטרי Jörg Haider (ירג היידר), או בשם העיר Köln (קֵלְן). לא פעם האות מתועתקת כחולם, אך במקרים אלה הסיבה לכך היא בדרך כלל הכרה לקויה של ההגייה הגרמנית.
אותיות האומלאוט בגרמנית > Ü, ü

Ü נהגית כתנועת [i] אבל בשפתיים מעוגלות, כלומר [y] (אנ'). לעברית היא מתועתקת בדרך כלל כחיריק, כמו בשמות הערים Düsseldorf (דיסלדורף), ו־München (מינכן), או במילה Führer (פיהרר).
דוגמאות לשימוש בטְרֶמַה

כאמור, הסימן טרמה (Tréma) מורה על חציצה בין שתי תנועות סמוכות ועל הגייתן לפי אופן ההיגוי המקורי למרות הסמיכות לאותיות אחרות, ולא על שינוי בהגיית התנועה. לדוגמה, בצרפתית נכתבת המילה Israël (ישראל) עם סימן טרמה, על מנת שהאות e תבוטא כהברה בפני עצמה, למרות הסמיכות לאות a. ‏
דוגמאות נוספות:
המילה L'Haÿ-les-Roses (מבוטא "לַאִי-לֶה-רוֹז" . שמו של אזור בצרפת) נכתבת עם סימן טרמה, על מנת שהאותיות a ואחריה y יבוטאו באופן המקורי, והשילוב L'Hay לא יבוטא "לֶה" כמקובל.
המילה égoïste נכתבת עם סימן טרמה, ולכן מבוטאת כמקובל בעברית: "אֶגּוֹאִיסְט" ולא כצירוף המקובל בצרפתית לאותיות oi.
ודוגמה בשפה הספרדית - שם נכתבת המילה Pingüino (פינגווין, מבוטא פִּינְגּוּאִינוֹ) עם סימן טרמה, על מנת שהאות u תבוטא בפני עצמה, בניגוד למקובל בשילוב הרגיל של האותיות Gui בספרדית, שבו אין האות u נשמעת.
תחליפי אומלאוט

במקרים בהם מקלדת המחשב או מכונת הכתיבה לא תומכים באותיות אומלאוט (למשל במכונות הכתיבה השווייצריות המיועדות לכתיבת שלוש שפות) מקובל בגרמנית להשתמש בדיגרף ולהוסיף e אחרי האות, וכך לכתוב "ae" במקום ä, לכתוב "oe" במקום ö ו-"ue" במקום ü. בשפות אחרות, שבהן נעשה שימוש באומלאוט, מקובלים תחליפים אחרים.